Novzelanda oksiuro

La Novzelanda oksiuro (Oxyura vantetsi) estas formortinta specio de anaso el Novzelando kiu estas konata nur el restoj subfosiliaj. Ĝi estis unuafoje priskribata kiel distinga specio de Trevor H. Worthy en 2005.

La Novzelanda oksiuro estis proksime rilata al la aŭstralia Blubeka anaso (Oxyura australis) sed ties ostoj estis ĉirkaŭ unu dekonon pli malgrandaj ol tiuj de ties aŭstralia parenco. La holotipo estis trovata en 1967 ĉe la Lago Poukawa ĉe la regiono de Hawke's Bay, Norda Insulo, Novzelando kaj restas en la kolekto de la Novzelanda Muzeo Te Papa Tongarewa. La specia nomo honoras al la aŭstralia ornitologo Gerard Frederick van Tets (1929–1995) kiu la unua agnoskis la rilaton de tiu specio kun la rektavostaj anasoj en 1983. Ĉar la ostoj de la Novzelanda oksiuro estis senetikedaj, nur en 2004 Trevor H. Worthy el la Novzelanda Muzeo Te Papa Tongarewa identigis 19 ostojn el 13,000 fosiliaj restaĵoj de akvobirdoj troviĝantaj en kuŝejoj de Holoceno ĉe la Lago Poukawa. La fosiliaj restaĵoj konsistas el humeroj. La Novzelanda oksiuro supozeble iĝis formortinta pro troa ĉasado fare de la Māori en la 16a jarcento.

 Referencoj 

 Literaturo 
 Tennyson, A. & Martinson, P.: Extinct birds of New Zealand. Te Papa Press, 2006, ISBN 0-909010-21-8
 Worthy, T. H. (2005): A new species of Oxyura (Aves: Anatidae) from the New Zealand Holocene. Longmann Symposium. - Memoirs of the Queensland Museum, 51: 255-272.
 Worthy, T. H. (2004): The Holocene fossil waterfowl fauna of Lake Poukawa, North Island, New Zealand (PDF full text, Online, 652 kilobytes )
 Horn, P. L (1983): Subfossil avian deposits from Poukawa, Hawkes Bay, and the first record of Oxyura australis (Blue-billed Duck) from New Zealand. Journal of the Royal Society of New Zealand 13: 67-78.

 Eksteraj ligiloj 
 New Zealand Stiff-tailed Duck. Oxyura vantetsi. From the series: Extinct Birds of New Zealand.  by Paul Martinson. Artwork produced for the book Extinct Birds of New Zealand, by Alan Tennyson, Te Papa Press, Wellington, 2006

Kategorio:Oksiurenoj
Kategorio:Anasedoj
Kategorio:Anseroformaj
Kategorio:Birdoj de Oceanio